wickkiey/tamil-wikipedia-chunked huggingface dataset:
# கிப்லி கடிகாரம்

**கிப்லி கடிகாரம்** (*Ghibli Clock*) சப்பானில் தோக்கியோ நகரத்திலுள்ள மினாடோ பகுதியின் நிட்டெரி கோபுரத்திற்கு வெளிப்புறத்தில் அமைக்கப்பட்டுள்ள மிகப்பெரிய ஒரு கடிகாரம் ஆகும். நிப்பான் தொலைக்காட்சி கோபுரம் என்றும் அயாவோ மியாசகி என்பவரால் வடிவமைக்கப்பட்ட காரணத்தால் அயாவோ மியாசாகி நிப்பான் தொலைக்காட்சி பெரிய கடிகாரம் என்றும் நிட்டெரி மணிகூண்டு என்றும் பல பெயர்களால் இக்கடிகாரம் அழைக்கப்படுகிறது. செப்பு மற்றும் எஃகு ஆகிய உலோகங்களைப் பயன்படுத்தி இக்கட்டமைப்பு உருவாக்கப்பட்டுள்ளது. கடிகாரம் சுமார் 12 மீ உயரமும் 18 மீ அகலமும் கொண்டதாகும். 32 இயந்திர அச்சு மற்றும் ஒலி பொறிகளை கொண்டு தானியங்கி முறையில் இயங்கும் முறையில் வடிவமைக்கப்பட்டுள்ளது. ஒலி பொறிகள் திங்கள் முதல் வெள்ளி வரை 5 தடவைகளும் (12:00, 13:00, 15:00, 18:00, 20:00), சனி, ஞாயிற்றுக்கிழமைகளில் 6 தடவைகளும் (10:00, 12:00, 13:00, 15:00, 18:00, 20:00), 3 நிமிடங்கள் அளவுக்கு ஒலியெழுப்புகின்றன.
# கிப்லி கடிகாரம்

## வரவேற்பு

டைம் அவுட் டோக்கியோ இதழின் ஆசிரியர்களான மாட் சுக்லே மற்றும் கைலா இமாடா ஆகியோர் தோக்கியோ நகரத்தின் "சிறந்த பொது கலை சிற்பங்கள்" என்ற பட்டியலில் 2019 ஆம் ஆண்டு இக்கடிகாரத்தையும் உள்ளடக்கியுள்ளனர்.
# தர்ம பிக்சம்

**பொம்மகானி தர்ம பிக்சம்** *(Bommagani Dharma Bhiksham)* (15 பிப்ரவரி 1922 26 மார்ச் 2011), இந்தியப் பொதுவுடைமைக் கட்சியின் மூத்த தலைவரான இவர், 10 வது மக்களவை உறுப்பினராகவும், இந்தியாவின் 11 வது மக்களவை உறுப்பினராகவும் இருந்தார். மேலும் இவர் மூன்று முறை சட்டமன்றத்திற்கு தேர்ந்தெடுக்கப்பட்டார். இந்திய பொதுவுடைமைக் கட்சியின் சார்பில் ஆந்திராவின் நல்கொண்டா தொகுதியை இந்திய நாடாளுமன்றத்திலும் ஆந்திராவின் சட்டமன்றத்திலும் பிரதிநிதித்துவப்படுத்தினார் . சூர்யபேட்டை தொகுதியிலிருந்து ஐதராபாத் மாநில சட்டமன்றத்தையும் பிரதிநிதித்துவப்படுத்தினார். நிசாம் ஆட்சியின் போது தெலங்காணா விவசாயிகள் போராட்டத்தின் போது ஒரு முக்கிய போராளியாக இருந்தார். இவர் நன்கு அறியப்பட்ட தொழிற்சங்கவாதி, அகில இந்திய கள்ளு இறக்குபவர் மற்றும் தொழிலாளர் கூட்டமைப்பின் தலைவராக இருந்தார்.இந்திய அரசு இவருக்கு 'தர்ம பத்ரா' என்ற விருது வழங்கி கௌரவித்தது. இவரது சகோதரர் வேங்கடையாவும் ஒரு சுதந்திர போராட்ட வீரர் ஆவார்.
# தர்ம பிக்சம்

## சுயசரிதை

இவர் 1922 பிப்ரவரி 15 ஆம் தேதி ஐதராபாத் மாநிலத்தின் நல்கொண்டா மாவட்டத்தின் சூர்யபேட்டை என்ற இடத்தில் கோபம்மா மற்றும் முத்திலிங்கம் என்ற ஒரு கள்ளு இறக்கும் தம்பதியருக்கு பிறந்தார். இவர் தெலுங்கு, உருது, ஆங்கிலம் மற்றும் இந்தி மொழிகளில் நல்ல சொற்பொழிவாளராக இருந்தார். சுதந்திர போராட்டத்தின் போது மேசன், ரயத், கோல்கொண்டா போன்ற செய்தித்தாள்களுக்கு பங்களித்த பத்திரிகையாளராகவும் இருந்தார். மாணவப் பருவத்தில், இவர் வளைதடிப் பந்தாட்ட அணித் தலைவராக இருந்தார். இவர் ஆந்திர உயர் நீதிமன்ற வழக்கறிஞரான தனது வளர்ப்பு மகன் பொம்மகானி பிரபாகருடன் வசித்து வந்தார்.
# தர்ம பிக்சம்

## அரசியல் வாழ்க்கை

இவர், தனது பள்ளி நாட்களில் பொதுவுடைமை சித்தாந்தத்தில் ஈர்க்கப்பட்டதால், 1942 இல் இந்திய பொதுவுடைமைக் கட்சியில் சேர்ந்தார். முன்னதாக, ஒரு மாணவர் தலைவராக இருந்த இவர், அப்போதைய நிசாமின் முடிசூட்டு விழாவின் வெள்ளி விழா கொண்டாட்டங்களை புறக்கணித்தார்.. ஒரு மாணவராக இருந்தபோதும், இவர் சூர்யபேட்டையில் ஒரு மாணவர் விடுதியை நடத்தி வந்தார். இது மாணவர்களுக்கு தேசபக்தியைத் தூண்டுவதற்கும், அந்த நாட்களின் சமூக தீமைகளுக்கு எதிராகப் போராடுவதற்கும் ஒரு பயிற்சி மையமாக இருந்தது. முன்னாள் அமைச்சர் வி.புருஷோத்தம் ரெட்டி, இந்தியப் பொதுவுடைமைக் கட்சித் தலைவர் மல்லு வெங்கட்ட நரசிம்ம ரெட்டி, திரைப்பட நடிகர் பிரபாகர் ரெட்டி போன்ற பலர் இவரது விடுதியின் தயாரிப்புகள். 1947 இல் இந்தியா சுதந்திரம் அடைந்த பின்னர், இந்தியப் பொதுவுடைமைக் கட்சி உள்ளூரில் சக்தி வாய்ந்த நபர்களுக்கு எதிராக ஆயுதப் போராட்டங்களை நடத்தியது. குறிப்பாக தெலங்காணா, திரிபுரா மற்றும் கேரளாவில் தங்கள் அதிகாரத்தை விட்டுக்கொடுக்க தயங்கியது. ஐதராபாத் நிசாமுக்கு எதிராக தெலங்காணாவில் நடந்த கிளர்ச்சியில் இவர் ஒரு தீவிர உறுப்பினராக இருந்தார். அதற்காக இவர் ஐந்து ஆண்டுகளுக்கும் மேலாக சிறையிலும் அடைக்கப்பட்டார்.  
1991 ஆம் ஆண்டில், தென்னிந்தியாவிலிருந்து இந்தியப் பொதுவுடைமைக் கட்சியை பிரதிநிதித்துவப்படுத்திய ஒரே நாடாளுமன்ற உறுப்பினராக இருந்தார். 1996 ஆம் ஆண்டில் இவர் 480 போட்டியாளர்களுக்கிடையே 76,000 வாக்குகளுக்கு மேல் பெற்று வெற்றி பெற்றார். இந்த பெரும் எண்ணிக்கையிலான போட்டியாளர்கள் இவருக்கு எதிரானவர்கள் அல்ல. ஆனால் அதிக புளூரைடு பாதிப்புக்குள்ளான நல்கொண்டா மாவட்டத்தை அரசாங்கம் புறக்கணித்தது குறித்து நாட்டின் கவனத்தை ஈர்க்க ஜல சாதன சமிதி என்ற அமைப்பு அழைத்ததினால் போட்டியிட்டனர். இந்த தேர்தல் இந்தியாவில் தேர்தல் முறைமையில் மாற்றத்தை கொண்டு வந்தது. நல்கொண்டா நாடாளுமன்றத் தொகுதியில் இருந்து தொடர்ச்சியாக இரண்டு முறை தேர்ந்தெடுக்கப்பட்ட ஒரே நாடாளுமன்ற உறுப்பினர் இவர் மட்டுமே.
# தர்ம பிக்சம்

## பணிகள்

இவர் ஒரு தொழிற்சங்கவாதி ஆவார். நாகார்ஜுனா சாகர் அணைத் திட்டத்தை நிர்மாணிக்கும் போது, சம்பந்தப்பட்ட பல்வேறு பகுதிகளைச் சேர்ந்த தொழிலாளர்களை ஒழுங்கமைத்து, ஒரு லட்சம் தொழிலாளர்களுடன் அவர்களின் சிறந்த வாழ்வாதாரத்திற்காக ஒரு வேலைநிறுத்தத்தை ஏற்பாடு செய்தார். உணவுவிடுதி தொழிலாளர்கள் போன்ற பல அமைப்புசாரா தொழிலாளர்களுக்கும் இவர் தொழிற்சங்கங்களை ஏற்பாடு செய்தார். இவர் கள்ளு இறக்கும் சமூகத்தின் மேம்பாட்டிற்கு நன்கு அறியப்பட்டவர். 50 ஆண்டுகளுக்கும் மேலான வரலாற்றைக் கொண்ட கள்ளு இறக்கும் சமூகத்தின் முதன்மையான மற்றும் முதல் தொழிற்சங்கமாக விளங்கும் ஏ.பி. கீதா பனிவரல சங்கத்தின் கீழ் இவர் அவர்களை ஒருங்கிணைத்தார். கள்ளு இறக்கும் தொழிலை விஞ்ஞானரீதியாக மேம்படுத்தவும், சர்க்கரை, வெல்லம், சாக்லேட் மற்றும் குளிர் பானங்கள் போன்றவற்றை தயாரிப்பதன் மூலம் கிராமப்புறத் தொழிலாக வளர்க்கவும் இவர் பாடுபட்டார். ஆசியப் பனை மரங்களிலிருந்து எடுக்கும் கள்ளுவிற்கு உரிய தொகை அவர்கள் அடைவதற்கான கருவியாக இவர் இருந்தார். கள்ளு இறக்குபர்களுக்கான கூட்டுறவு சங்கங்களை உருவாக்க இவர் உதவினார். இதற்காக அப்போதைய முதலமைச்சர் எ. சா. ராஜசேகர் ரெட்டி அவர்களால் நூற்றாண்டுகால கூட்டுறவு இயக்கத்தின் போது சிறப்பு மரியாதை செலுத்தப்பட்டது
# தர்ம பிக்சம்

## இறப்பு

இவர், ஐதராபாத்தில் உள்ள காமினேனி மருத்துவமனையில் இருதயக் கோளாறு காரணமாக 26 மார்ச் 2011 அன்று இறந்தார்.
# கண்ணூர் கடற்கரை

**கண்ணூர் கடற்கரை** (*Kannur Beach*) என்பது இந்தியாவின், கேரள மாநிலத்தின், கண்ணூர் நகரின் மேற்குப் பகுதியில் உள்ள ஐந்து கடற்கரைகளின் குழுவாகும். அவை  
1. பயம்பலம் கடற்கரை
1. மீன்குனு கடற்கரை
1. ஆதிகடலாய் கடற்கரை
1. பேபி கடற்கரை
1. தாயில் கடற்கரை
# கண்ணூர் கடற்கரை

## கண்ணோட்டம்

கனாயி குஞ்ஞிராமன் உருவாக்கிய *அம்மா (தாய்) என்ற* சிற்பம் கடற்கரை தோட்டத்தில் கவரும் அம்சமாகும். தோட்டத்தின் ஒரு பகுதி குழந்தைகளுக்கானதாக உள்ளது. மணிரத்னத்தின் திரைப்படமான அலைபாயுதே உள்ளிட்ட பல திரைப்படங்கள் இந்த இடத்தில் படமாக்கப்பட்டுள்ளன. ஏ. ஆர். ரகுமான் நடித்த வேர்ல்ட்ஸ்பேஸ் விளம்பரமும் இங்கே படமாக்கப்பட்டது.
# கண்ணூர் கடற்கரை

## முக்கிய நபர்களின் கல்லறைகள்

கண்ணூர் கடற்கரையானது கேரளத்தின் சில முக்கிய சமூகத் தலைவர்களின் கல்லறைகளுக்காக பிரபலமானது. இந்த கடற்கரைக்கு அருகே எ. கி. நாயனார், சுதேசாபிமானி இராமகிருட்டிண பிள்ளை, ஏ. கே. கோபாலன், பாம்பன் மாதவன், சுகுமார் அழீக்கோடு, கே. ஜி. மாறார் ஆகிய தலைவர்களின் கல்லறைகள் உள்ளன.
# கண்ணூர் கடற்கரை

## முழப்பிலங்காடு டிரைவ்-இன் பீச்

முழப்பிலங்காடு கடற்கரை அதன் கடினமான மேற்பரப்பு காரணமாக வாகனம் ஓட்ட பிரபலமா இடமாக உள்ளது. மகிழுந்துகள், இருசக்கர வாகனங்களை ஓட்டுவதற்கு தொடர்ந்தாற்போல ஐந்து கிலோமீட்டர் நீளம் கொண்டதாக உள்ளது. தலசேரி செல்லும் தேசிய நெடுஞ்சாலையில் இந்த கடற்கரை அமைந்துள்ளது. இது இந்தியாவின் மிக நீளமான டிரைவ்-இன் கடற்கரையாகும்.
# கண்ணூர் கடற்கரை

## தோட்டடா கடற்கரை

தோட்டாடா கடற்கரை என்பது ஒரு அழகான கடற்கரை &nbsp; கண்ணூருக்கு தெற்கே இரண்டு கி.மீ. தொலைவில் உள்ள இந்த கடற்கரை 800 மீட்டர் நீளம் கொண்டது. பல சுற்றுலா பயணிகள் இங்கு சூரிய குளியல் எடுக்க வருகிறார்கள். தோட்டாடா ஆறு கடற்கரையில் பாய்கிறது.
# கண்ணூர் கடற்கரை

## மீன்குன்னு கடற்கரை

மீன்குன்னு கடற்கரையானது அழீக்கோடு செல்லும் பாதையில் உள்ளது. இந்த கடற்கரை ஐரோப்பியர்கள் மத்தியில் பிரபலமாக உள்ளது. சுற்றுலாப் பயணிகளுக்கு கடற்கரையில் வசதிகள் இல்லை. ஒளிப்படம் எடுத்து மகிழும் சுற்றுலா பயணிகளுக்கு இது மிகவும் பிடித்த இடம்.
# கண்ணூர் கடற்கரை

## புனித ஏஞ்சலோ கோட்டை

**கண்ணூர் கோட்டை** அல்லது புனித ஏஞ்சலோ கோட்டையானது கண்ணூர் நகரத்தின் தெற்கே மூன்று கி.மீ தொலைவில் உள்ளது. இந்த கோட்டை 1505 இல் போர்த்துகீசியர்களால் கட்டப்பட்டது. டச்சுக்காரர்கள் 1663 இல் கோட்டையைக் கைப்பற்றி நவீனப்படுத்தினர். 2015 ஆம் ஆண்டில், அகழ்வாய்வின் போது கோட்டையில் இருந்து கைவிடப்பட்ட ஆயிரக்கணக்கான பீரங்கி குண்டுகள் கண்டுபிடிக்கப்பட்டன.
# கண்ணூர் கடற்கரை

## மாப்பிளா விரிகுடா

மாப்பிளா விரிகுடா துறைமுகம், அரக்கல் அருங்காட்சியகம் ஆகியவை நகரத்திற்கு அருகில் உள்ளன. இந்த பகுதியில் பல அழகான பள்ளிவாசல்கள் உள்ளன.
# சௌகத் அலி (வங்கதேச அரசியல்வாதி)

**கர்னர் சௌகத் அலி** (*Shawkat Ali*) ( (பிறப்பு 27 சனவரி 1937 ) இவர் ஓர் வங்காளதேச அரசியல்வாதியும், தேசிய நாடாளுமன்றத்தின் முன்னாள் துணைச் சபாநாயகரும் ஆவார். இவர் அவாமி லீக் கட்சியில் உறுப்பினராகவும், சுதந்திர போராட்ட வீரராகவும் உள்ளார்.
# சௌகத் அலி (வங்கதேச அரசியல்வாதி)

## ஆரம்ப கால வாழ்க்கை

இவர் பிரிட்டிசு இந்தியாவில் (இப்போது வங்காளதேசம்) சரியத்பூரில் முன்சி முபாரக் மற்றும் மாலேகா பேகம் ஆகியோருக்குப் இவர் ஒன்பது குழந்தைகளில் மூத்த மகனாக்ப் பிறந்தார். இவருக்கு திருமணமாகி பைரோசு சௌகத் அலி, காலித் சௌகத் அலி என்ற இரு மகன்களும்,மெரினா சௌகத் அலிஎன்ற ஒரு மகளும் இருக்கின்றனர். இவர் தனது இளங்கலை சட்டப்படிப்பை 1958 ஆம் ஆண்டில் தாக்கா பல்கலைக்கழகத்தின் கீழ் உள்ள கொமிலா சட்டக் கல்லூரியில் படித்தார். அடுத்த ஆண்டு பாக்கித்தான் இராணுவத்தில் அதிகாரியாக சேர்ந்தார்.
# சௌகத் அலி (வங்கதேச அரசியல்வாதி)

## ஆரம்ப கால வாழ்க்கை

### அகர்தலா சதி வழக்கு

1968 ஆம் ஆண்டில் இவர் கலபதியாக இருக்கும்போது பாக்கித்தானிலிருந்து கிழக்கு பாகிஸ்தானை பிரிக்க ஒரு சதிகாரராக அகர்தலா சதி வழக்கில் குற்றம் சாட்டப்பட்ட 35 பேரில் *26 வது* இடத்தில் இவர் இருந்தார். ஆரம்பத்தில் இவர் ஒரு நீதிமன்ற விசாரணைக்கு உட்படுத்தப்பட வேண்டும், ஆனால் ஒரு குடிமை விசாரணையிலிருந்து இராணுவத்தினர் அதிக நன்மை பெறுகிறார்கள் என்று பாக்கித்தான் அரசு உணர்ந்தது. பொதுமக்களின் ஆர்ப்பாட்டங்களுக்குப் பிறகு அடுத்த ஆண்டு குற்றச்சாட்டுகள் கைவிடப்பட்டன. இவர் 1969 இல் ஓய்வு பெற வேண்டிய கட்டாயம் ஏற்பட்டது.  
இந்த வழக்கு ஷேக் முஜிபுர் ரகுமான் மற்றும் பிறரை சிக்கவைப்பதற்காக மட்டுமே என்று பெரும்பாலும் கருதப்பட்டாலும், 2010 ஆம் ஆண்டில், பிப்ரவரி 22, 2011 அன்று வழக்கு திரும்பப் பெறப்பட்ட ஆண்டு நிறைவையொட்டி, இவர் பாராளுமன்றத்தில் ஒரு வாக்குமூலம் அளித்தார்.கிழக்கு பாகிஸ்தானின் தேசத்துரோகம் மற்றும் பிரிவினைக்காக அவர்கள் ஷேக் முஜிபுரின் கீழ் ஒரு சங்கிராம் பரிசத்தை உருவாக்கியதாக ஒப்புக்கொண்டார்.
# சௌகத் அலி (வங்கதேச அரசியல்வாதி)

## வங்கதேச ராணுவக் காலத்தில்

வங்காளதேசம் பாக்கித்தானில் இருந்து பிரிந்து சுதந்திரம் அறிவித்து, போர் ஆரம்பித்தபின், வங்காளாதேச விடுதலைப் போரை எதிர்த்துப் போராடுவதற்காக 1971 இல் வங்காளதேசப் படைகள் அமைக்கப்பட்ட பின்னர் இவர் மீண்டும் இராணுவத்தில் சேர்க்கப்பட்டார். ஷேக் முஜிபுர் ரகுமான் படுகொலை செய்யப்பட்டதைத் தொடர்ந்து 1975 ஆம் ஆண்டில் இவர் கர்னலாக இருந்தபோது இரண்டாவது முறையாக ஓய்வு பெற வேண்டிய கட்டாயம் ஏற்பட்டது, ஏனெனில் இவர் முஜிபூருடன் நெருக்கமாக இருந்தார்.
# சௌகத் அலி (வங்கதேச அரசியல்வாதி)

## அரசியல் வாழ்க்கை

1979, 1991, 1996, 2001 மற்றும் 2008 ஆம் ஆண்டுகளில் இவர் நாடாளுமன்ற உறுப்பினராகத் தேர்ந்தெடுக்கப்பட்டார். இவர் பதவியில் இருந்த காலத்தில், பல்வேறு நாடாளுமன்றக் குழுக்களில் பணியாற்றியுள்ளார். இதில் கப்பல் அமைச்சகத்தின் நிலைக்குழு மற்றும் தனியார் உறுப்பினர்கள் மசோதாக்கள் மற்றும் தீர்மானங்கள் பற்றிய குழு 1996 மற்றும் 2001 க்கு இடையில் அவற்றின் தலைவராக பணியாற்றினார். இவர் உச்ச நீதிமன்றத்தின் கீழ் பதிவு செய்யப்பட்ட வழக்கறிஞராகவும் இருந்தார்.  
அவாமி லீக் வெற்றியைத் தொடர்ந்து, சனவரி 25, 2009 அன்று ஒன்பதாவது நாடாளுமன்றத்தின் துணைச் சபாநயகராக இவர் ஒருமனதாக தேர்ந்தெடுக்கப்பட்டார்.  
இவர் துணைச் சபாநாயகராக இருந்த காலத்தில் சபாநாயகர் அப்துல் ஹமீத் இல்லாதபோது பாராளுமன்றத்தின் பல அமர்வுகளுக்கு தலைமை தாங்கினார்.
# சௌகத் அலி (வங்கதேச அரசியல்வாதி)

## தனிப்பட்ட வாழ்க்கை

அகர்தலா சதி வழக்கு பற்றி இரண்டு புத்தகங்களை இவர் ஆங்கிலத்திலும் பங்களாவிலும் எழுதியுள்ளார் .
# சேக் முஜிபுர் ரகுமானின் படுகொலை

**சேக் முஜிபுர் ரகுமானின் படுகொலை** *(Assassination of Sheikh Mujibur Rahman)* என்பது வங்காளதேசத்தின் முதல் குடியரசுத் தலைவர் சேக் முஜிபுர் ரகுமான் (சேக் முஜிப் அல்லது முஜிப் அல்லது வங்கபந்து என்றும் அழைக்கப்படுகிறார்) மற்றும் அவரது குடும்பத்தினர் 1975 ஆகத்து 15 அதிகாலையில் கொல்லப்பட்ட ஒரு நிகழ்ச்சியாகும். சதித்திட்டத்தின் ஒரு பகுதியாக இளம் வங்கதேச இராணுவ வீரர்களில் ஒரு குழு அவரது வீட்டிற்குள் சென்று படுகொலை செய்தது.
# சேக் முஜிபுர் ரகுமானின் படுகொலை

## பின்னணி

### முஜிப்புரின் தலைமை

1970 பாக்கித்தான் பொதுத் தேர்தலில், சேக் முஜிப்பின் கட்சியான அவாமி லீக் (முன்பு அவாமி முஸ்லிம் லீக் என்று அழைக்கப்பட்டது) பாக்கித்தான் தேசிய சட்டமன்றத்தில் பெரும்பான்மை இடங்களை பெற்றது. கிழக்கு பாக்கித்தானில் 169 இடங்களில் 167 இடங்களை அவர்கள் வென்றனர். பின்னர் அது மேற்கு பாக்கித்தானில் இருந்து பிரிந்த பின்னர் வங்காளதேசமாக மாறியது. பாக்கித்தானின் இராணுவ அரசாங்கம் அதிகாரத்தை ஒப்படைக்க தாமதப்படுத்திய போதிலும், முஜிப்பின் வீடு மார்ச் மாதத்திற்குள் கிழக்கு பாக்கித்தானில் உண்மையான அரசாங்கத் தலைமயிடமாக மாறியது. 1971 ல் வங்காளதேச விடுதலைப் போரின் தொடக்கத்தில், அவர் தனது வீட்டில் பாக்கித்தான் படையினரால் கைது செய்யப்பட்டார். அந்த ஆண்டின் பிற்பகுதியில் வங்கதேச கிளர்ச்சியின் தற்காலிக அரசாங்கமான முஜிப்நகர் அரசாங்கம் ஏப்ரல் 10 ஆம் தேதி அமைக்கப்பட்டு முஜீப்பை அதன் தலைவராகவும் வங்காளதேச ஆயுதப்படைகளின் தலைவராகவும் ஆக்கியது. 1971 திசம்பர் 16 அன்று பாக்கித்தான் படைகள் தோற்கடிக்கப்பட்டதைத் தொடர்ந்து, சேக் முஜிபுர் ரகுமான் 1971 திசம்பர் 22 அன்று இலண்டனில் பாக்கித்தானின் காவலில் இருந்து விடுவிக்கப்பட்டு இந்தியாவுக்குப் பறந்தார். அதைத் தொடர்ந்து வங்காளதேசம் சென்றார். வங்காளதேசம் சுதந்திரம் பெற்ற மூன்று ஆண்டுகளுக்கு முஜிப் வங்காளதேச பிரதமராக அரசாங்கத்தை வழிநடத்தினார்.  
பின்னர் அவர் வங்காளதேசத்தின் குடியர்சுத் தலைவராகத் தேர்ந்தெடுக்கப்பட்டார். அனைத்து அரசியல் கட்சிகளையும் சுயாதீன பத்திரிகைகளையும் தடைசெய்து 1975 சூன் 7 அன்று ஒரு தேசிய ஒற்றுமை அரசாங்கமான வங்காளதேச கிருசக் சராமிக் அவாமி லீக் (பாக்சல்) என்பதை நிறுவினார். வங்காளதேசத்தில் உறுதித்தன்மையைக் கொண்டுவருவதற்கும் சட்டம் ஒழுங்கை நிலைநிறுத்துவதற்கும் நோக்கமாக கொண்டிருருந்தபோதிலும், இந்த அமைப்பு அதிகாரத்துவம், இராணுவம் மற்றும் குடிமைச் சமூகத்தில் விரோதத்தை ஏற்படுத்தியது. எதிர்க்கட்சிகளும், முஜிப்பின் ஆதரவாளர்களும், முஜிப்பின் சர்வாதிகார, ஒரு கட்சி அரசுக்கு சவால் விடுத்தனர். பாக்சலின் ஒரு தரப்பு ஆட்சியின் காலம் பரவலான தணிக்கை மற்றும் நீதித்துறையை துஷ்பிரயோகம் செய்வதன் மூலம் குறிக்கப்பட்டது. அத்துடன் பொது மக்கள், அறிஞர்கள் மற்றும் பிற அனைத்து அரசியல் குழுக்களின் எதிர்ப்பையும் சந்தித்தது. நாடு குழப்பத்தில் இருந்தது: ஊழல் பரவலாக இருந்தது. உணவு பற்றாக்குறை, மோசமான விநியோகம் ஆகியவை ஒரு பேரழிவு பஞ்சத்திற்கு வழிவகுத்தது. தொழிற்துறையின் தேசியமயமாக்கல் எந்தவொரு உறுதியான முன்னேற்றத்தையும் தரவில்லை. அரசாங்கம் பலவீனமாக இருந்தது. தெளிவான குறிக்கோள்கள் இல்லாமல் இருந்தது. இதனால் நாடு கிட்டத்தட்ட திவாலானது. தூர கிழக்கு பொருளாதார மதிப்பாய்வு என்ற பத்திரிகையில் *லாரன்ஸ் லிஃப்ஷால்ட்ஸ்* 1974 இல் வங்காளதேசத்தில் "ஊழல் மற்றும் முறைகேடுகள் மற்றும் தேசிய செல்வத்தை கொள்ளையடிப்பது முன்னோடியில்லாதது" என்று எழுதினார்.
# சேக் முஜிபுர் ரகுமானின் படுகொலை

## பின்னணி

### இடதுசாரிக் கிளர்ச்சி

1972 முதல் 1975 வரை ஒரு இடதுசாரிக் கிளர்ச்சி படுகொலைக்கு வழிவகுத்த நிலைமைகளை உருவாக்குவதற்கு பரவலாக பொறுப்பேற்றது. 1972 ஆம் ஆண்டில், வங்காளதேச அவாமி லீக்கின் மாணவர் பிரிவான வங்காளதேச சத்ரா லீக்கில் ஏற்பட்ட பிளவுகளிலிருந்து ஜாதியா சமாஜந்திரிக் தளம் (ஜே.எஸ்.டி) என்ற இடதுசாரி குழு நிறுவப்பட்டது. ஜே.எஸ்.டி, கர்னல் அபு தாகர் மற்றும் அரசியல்வாதி அசனுல் அக் இனு தலைமையிலான அதன் ஆயுதப் பிரிவு கோனோகினி மூலம், அரசாங்க ஆதரவாளர்கள், அவாமி லீக் உறுப்பினர்கள் மற்றும் காவல்துறையினரின் அரசியல் படுகொலைகளைத் தொடங்கியது. அவர்களின் பிரச்சாரம் நாட்டில் சட்டம் ஒழுங்கு முறிவுக்கு பங்களித்தது. மேலும் முஜிப் படுகொலைக்கும் வழி வகுத்தது.
# சேக் முஜிபுர் ரகுமானின் படுகொலை

## பின்னணி

### இராணுவத்தில் சீற்றம்

சேக் முஜிப் மீது இராணுவம் ஏற்கனவே அதிருப்தி அடைந்துள்ளதாக *அந்தோணி மஸ்கரென்ஹாஸ்* என்பவர் தனது *பங்களாதேஷ்: எ லெகஸி ஆஃப் பிளட்* என்ற புத்தகத்தில் எழுதினார்; எவ்வாறாயினும், இறுதிக் கூக்குரலுக்குப் பின்னால் ஒரு குறிப்பிட்ட காரணியை அவர் செல்வாக்கு மிக்கவர் என்று மேற்கோளிட்டுள்ளார்: டோங்கியைச் சேர்ந்த சமகால அவாமி லீக் இளைஞர் தலைவரான மொசம்மல், ஒரு புதுமணத் தம்பதியினரைக் கடத்தி, ஓட்டுநரையும் கணவனையும் கொன்று, மணப்பெண்ணை கடத்திச் சென்று, மூன்று நாட்கள் பாலியல் பலாத்காரம் செய்தார். பின்னர் அப்பெண்ணின் இறந்த உடல் தெருவில் விடப்பட்டது. மொசம்மலை மேஜர் நாசர் கைது செய்து போலீசில் ஒப்படைத்தார். ஆனால் போலீசார் அவரை உடனடியாக விடுவித்தனர். அந்த நேரத்தில் சேக் முஜிப்பின் தலையீட்டால் மட்டுமே அவர் அந்தக் குற்றத்தின் தண்டனையிலிருந்து விடுவிக்கப்பட்டார் என்று பலர் நினைத்தார்கள். இந்த சம்பவம் இராணுவத்தில் சேக் முஜிப்புக்கு எதிரான அதிருப்தியை அதிகரித்தது. அவரது படுகொலைக்குப் பின்னால் கடைசி நிமிடத்தில் முக்கியமாக தாக்கத்தை ஏற்படுத்தியது.
# சேக் முஜிபுர் ரகுமானின் படுகொலை

## நிகழ்வுகள்

### படுகொலை

1975 ஆகத்து 15 னறு அதிகாலையில், சதிகாரர்கள் நான்கு குழுக்களாகப் பிரிக்கப்பட்டனர். முதல் கவசப் பிரிவின் வங்காள லான்சர்கள் மற்றும் மேஜர் அடாவின் கீழ் 535 வது காலாட்படைப் பிரிவைக் கொண்ட ஒரு குழு, முஜிப்பின் இல்லத்தைத் தாக்கியது. குடியரசுத் தலைவரின் வீட்டைப் பாதுகாக்கும் இராணுவ படைப்பிரிவு எந்த எதிர்ப்பையும் தெரிவிக்கவில்லை. முஜிப்பின் மகன் சேக் கமல், தரை தளத்தில் உள்ள வரவேற்பு பகுதியில் சுட்டுக் கொல்லப்பட்டார். இதற்கிடையில், முஜிப் பதவி விலகுமாறு கேட்டுக்கொள்ளப்பட்டார். அவருக்கு பரிசீலிக்க நேரம் அனுமதிக்கப்பட்டது. இராணுவ புலனாய்வுத் தலைவரான கர்னல் ஜமீல் உதின் அகமதுவை அவர் தொலைபேசியில் தொடர்பு கொண்டார். ஜமீல் உதவிக்கு வந்தபோது அவர் குடியிருப்பு வாசலில் துப்பாக்கியால் சுட்டுக் கொல்லப்பட்டார். கடைசியாக சேக் முஜிப் பதவி விலக மறுத்த பின்னர், சுட்டுக் கொல்லப்பட்டார்.  
தாக்குதலில் கொல்லப்பட்ட மற்றவர்கள் முஜிப்பின் மனைவி ஷேக் பாசிலத்துன்னேசா முஜிப், முஜிப்பின் தம்பி ஷேக் நாசர், முஜிப்பின் பல ஊழியர்கள் கொல்லப்பட்டனர்; முஜிப்பின் இரண்டாவது மகனும் இராணுவ அதிகாரியுமான சேக் ஜமால், முஜிப்பின் இளைய மகன் பத்து வயது சேக் ரஸ்ஸல் மற்றும் முஜிப்பின் இரண்டு மருமகள் ஆகியோரும் கொல்லப்பட்டனர்.  
அவாமி லீக்கின் நிறுவனத் தலைவர்களில் 4 பேர், வங்காளதேசத்தின் முதல் பிரதமர் தாஜுதீன் அகமது, முன்னாள் பிரதமர் மன்சூர் அலி, முன்னாள் துணைத் தலைவர் சையத் நஸ்ருல் இஸ்லாம், முன்னாள் உள்துறை அமைச்சர் ஏ.எச். எம். கமாருஸ்மான் ஆகியோர் கைது செய்யப்பட்டனர். மூன்று மாதங்களுக்குப் பிறகு, நவம்பர் 3, 1975 அன்று, டாக்கா மத்திய சிறையில் அவர்கள் கொலை செய்யப்பட்டனர்.
# சேக் முஜிபுர் ரகுமானின் படுகொலை

## நிகழ்வுகள்

### படுகொலைக்குப் பின்னர்

கோண்டக்கர் முஸ்டாக் அகமது என்பவர் குடியரசுத் தலைவர் பதவியை ஏற்றுக்கொண்டார். மேஜர் ஜெனரல் சியாவர் ரகுமான் புதிய இராணுவத் தளபதியாக ஆனார். முன்னணி சதிகாரர்கள் அனைவருக்கும் உயர் அரசு பதவிகள் வழங்கப்பட்டன. நவம்பர் 3, 1975 இல் பிரிகேடியர் ஜெனரல் கலீத் முசராப் தலைமையிலான மற்றொரு சதித்திட்டத்தால் அவர்கள் அனைவரும் பின்னர் கவிழ்க்கப்பட்டனர். நான்கு நாட்களுக்குப் பிறகு நவம்பர் 7 ம் தேதி நடந்த ஒரு கிளர்ச்சியின் போது முசராப் கொல்லப்பட்டார். இது மேஜர் ஜெனரல் சியாவுர் ரகுமானை ஆட்சியில் இருந்து விடுவித்து சட்டம் ஒழுங்கைக் கொண்டுவர அழைத்து வரப்பட்டது.  
மேஜர் சையத் பாரூக் ரகுமான், ரசீத் மற்றும் பிற ராணுவ அதிகாரிகள் லெப்டினன்ட் கர்னல் பதவிக்கு உயர்த்தப்பட்டனர் . ஆயினும்கூட, அவர்கள் லிபியா, சீனா, ரோடீசியா, கனடா மற்றும் பிற நாடுகளுக்கு நாடுகடத்தப்பட்டனர். இருப்பினும் அவர்களுக்கு வெளிநாடுகளில் வங்காளதேசப் பணிகளில் பல இராஜதந்திர பதவிகள் வழங்கப்பட்டன. லெப்டினன்ட் கேணல் (ஓய்வு ) சையத் பாரூக் ரகுமான் பின்னர் திரும்பி வந்து 1985 ல் பங்களாதேஷ் சுதந்திரக் கட்சியை நிறுவி 1987 ல் குடியரசுத்தலைவர் தேர்தலில் இராணுவ ஆட்சியாளர் லெப்டினன்ட் ஜெனரல் உசேன் முகமது எர்சாத்துக்கு எதிராக பங்கேற்றார். ஆனால் அந்தத் தேர்தலில் தோல்வியடைந்தார்.  
முஜிப்பின் இரண்டு மகள்கள் சேக் அசீனா மற்றும் சேக் ரகானா ஆகியோர் படுகொலை செய்யப்பட்ட நேரத்தில் மேற்கு ஜெர்மனியில் இருந்தனர். ஆட்சி மாற்றத்திற்குப் பிறகு, அவர்கள் வங்காளதேசத்துக்குப் பதிலாக மீண்டும் இந்தியாவுக்குச் சென்று இந்திய அரசாங்கத்திடம் தஞ்சம் புகுந்தனர். சேக் அசீனா புது தில்லியில் 1981 மே 17 அன்று வங்காளதேசத்துக்குத் திரும்புவதற்கு முன் சுயமாக நாடுகடத்தப்பட்டார்.
# பைதல்மலா

**பைதல்மலா** (*Paithalmala*) என்பது இந்தியாவின் கேரளத்தின் கண்ணூர் மாவட்டத்தில் உள்ள ஒரு மலை வாழிடமாகும். கடல் மட்டத்திலிருந்து 1372 மீ உயரத்தில் பொட்டன்பிளேவ் கிராமத்திற்கு அருகில் அமைந்துள்ள இது கண்ணூரில் மிக உயர்ந்த சிகரமாகும். இது &nbsp; தளிப்பறம்பாவிலிருந்து 40 கி.மீ தொலைவிலும், &nbsp; கண்ணூரிலிருந்து 65 கி.மீ. தொலைவிலும் கேரள கர்நாடக எல்லையில் குடகு காடுகளுக்கு அருகே மேற்கு தொடர்ச்சி மலையில் அமைந்துள்ளது. இது இயற்கை ஆர்வலர்கள், ஒளிப்படக் கலைஞர்கள், மலையேறுபவர்கள், ஓய்வுக்கு வருபவர்கள் போன்றோருக்கு மிகவும் பிடித்த இடமாக மாறியுள்ளது.
# பைதல்மலா

## பைதமலாவில் மலையேற்றம்

பைதமலாவில் இரண்டு மலையேற்ற பருவங்கள் உள்ளன. அவை பருவமழை காலம் மற்றும் கோடைக்காலம் ஆகும். மழைக்காலமானது (சூன் முதல் அக்டோபர் வரை) பைத்தல்மலாவில் மலையேறும் ஒளிப்படக்காரர்களை இங்குள்ள மூடுபனி மலைகளும், இதை போர்த்தியுள்ள காடுகளும் மகிழ்ச்சியில் ஆழ்த்தும். நாள் முழுவதும், குறிப்பாக சூலை மாதத்தில் மழை பெய்யும் போது பசுமையில் இலயிக்கலாம். நடைமுறையில், தீவிரமான காலநிலை காரணமாக கோடையில் மலையேற்றம் எளிதானது அல்ல. அட்டைகள் அவ்வப்போது வரும் யானைகளைக் காண இயலும்.  
மழைக்காலத்தைத் தொடர்ந்து பைத்தல்மலாவில் குளிர் காலநிலை நிலவும். அப்போது மலைகளைச் சுற்றியுள்ள பகுதிகளில் புல் முழுமையாக உயரமாக வளர்கிறது. அவை ஏழு அடிக்கு மேல் வளருவதால், நடந்து செல்வது கடினம். வழக்கமான பாதையைக் கண்டுபிடிப்பதும் கடினமான செயலாகிறது. திசம்பர் மாதத்திற்குள், வன பராமரிப்பாளர்கள் புற்களுக்கு தீ வைத்து, மீதமுள்ள காடுகளை கவனிக்கின்றனர். இது மலையேற்ற அனுபவத்தை எளிதாக்குகின்றது. என்றாலும் இதற்குப் பிறகும், மலையேற்றத்திற்கு ஏற்றதாக இப்பகுதி இருப்பதில்லை, ஏனெனில் உருவாகியுள்ள கரும் புகை, இரண்டு வாரங்களுக்குப் பிறகே போகிறது. இங்கு மலையேற்றத்திற்கு சிறந்த நேரம் சனவரி முதல் மார்ச் வரையாகும். கடும் சூரிய வெப்பம் நிலவலாம்.
# பைதல்மலா

## செய்ய வேண்டியவை

மலையடிவாரத்தில் சுற்றுலாத் துறையால் உருவாக்கப்பட்ட ஒரு கண்காணிப்புக் கோபுரம் உள்ளது. இதை பைதான் பள்ளத்தாக்கிலிருந்து 45 நிமிட நடைப்பயணத்தில் அடையலாம். மலையேற்றமானது அடர்ந்த காடு வழியாக தொடங்குகிறது.  
கண்காணிப்புக் கோபுரத்திலிருந்து பள்ளத்தாக்கின் தோற்றமானது மூச்சடைக்கக் கூடியது. கண்ணூர் மாவட்டத்தின் பாதிக்கும் மேற்பட்ட பகுதிகளை இங்கு இருந்து பார்வையாளர்கள் காணலாம்.  
பார்வையாளர்களில் பெரும்பாலோர் கண்ணிப்பு கோபுரத்தைச் சுற்றி நேரத்தைச் செலவழித்து தங்கள் மலையேற்றத்தை முடிக்கிறார்கள். ஆனால் பைதமலாவில் உள்ள உற்சாகமூட்டும் பெரும்பாலான பகுதிகள் வேறு இடங்களில் அமைந்துள்ளன.  
மலையேற்றத்தின் சிறந்த பகுதி, கண்காணிப்புக் கோபுரத்திலிருந்து அடர்ந்தத காடு வரை நடந்து செல்வதுதான். மலைகளின் மேல் வலதுபுறம் குடகு காடுகளின் மயக்கும் காட்சிகளையும், இடதுபுறம் பைத்தால் பள்ளத்தாக்கின் காட்சிகளையும் இரசிக்கலாம். இங்குள்ள புல்வெளி பிரமிக்க வைக்கிறது. மலையேற்றத்தைத் தொடங்க சிறந்த நேரம் அதிகாலை ஆகும். பள்ளத்தாக்கிலிருந்து காலை உணவு உண்ட பிறகு, மாலையில் பயணம் முடியும். மதிய உணவு, தண்ணீர், சிற்றுண்டி போன்றவற்றை எடுத்துச் செல்ல வேண்டும்.
# பைதல்மலா

## இயற்கையைப் பாதுகாத்தல்

கேரளத்தின் இயற்கை பகுதிகளில் மனித நடமாட்டத்தால் பெரிதும் பாதிக்கப்படாத சில இடங்களில் இதுவும் ஒன்றாகும். ஆனால் இதை பார்வையாளர்கள் குடித்து கூத்தடிக்கும் இடமாக மாற்றும் போக்கு அதிகரித்து வருவதால் எதிர்காலம் நம்பிக்கைக்குரியதாக இல்லை. சுவர்களும், தடுப்புகளும் உடைந்து அல்லது அழிக்கப்படுவதால் கண்காணிப்புக் கோபுரம் மோசமான நிலையில் உள்ளது. கோபுரத்தின் சுற்றுப்புறங்கள் பீர் போத்தல்கள் சிதறிக்கிடக்கின்றன. மேலும் பிற சுற்றுலா இடங்களைப் போலவே, நெகிழியும் இங்கே பெரிய அச்சுறுத்தலாக உள்ளது. தூய்மையான தண்ணீரைப் பெறும் நீரோடைகள் கூட நெகிழிப் பைகள் மூலம் மோசமான நிலைக்கு ஆளாகியுள்ளதைப் பார்க்கும்போது வருத்தமாக இருக்கிறது. ஆயினும்கூட, மலை உச்சியானது பெரும்பாலும் மாசுபடாமல் உள்ளது. மேலும் பார்வையாளர்கள் அதைப் பாதுகாக்க அறிவுறுத்தப்படுகிறார்கள்.
# பைதல்மலா

## எப்படி அடைவது

**அருகிலுள்ள பேருந்து நிலையம் :** பொட்டன் பிளேவ் ( தளிப்பறம்பாவிலிருந்து பேருந்துகள் செல்கின்றன. கண்ணூர் பணிமனையில் இருந்துடி பொட்டன்பிளேவுக்கு கே.எஸ்.ஆர்.டி.சி பல பேருந்துகளை இயக்குகிறது, இல்லையெனில் ஜீப் போன்ற பிற சேவைகளைப் பயன்படுத்தலாம். ).  
**அருகிலுள்ள தொடருந்து நிலையம் :** கண்ணூர் தொடருந்து நிலையம்.  
**அருகிலுள்ள வானூர்தி நிலையம் :** கண்ணூர் பன்னாட்டு வானூர்தி நிலையம் / கோழிக்கோடு பன்னாட்டு வானூர்தி நிலையம் / மங்களூர் பன்னாட்டு வானூர்தி நிலையம்.  
மலை உச்சியை இரண்டு வெவ்வேறு திசைகளிலிருந்து அடையலாம்; பொட்டன்பிளேவ் (குடியன்மலை அருகே) மற்றும் கப்பிமலை (அலக்கோடு அருகே). என்றாலும், பொட்டன் பிளேவிலிருந்து மலையேற்றத்திற்கு முன்னுரிமை அளிக்கப்படுகிறது, ஏனெனில் போட்டன் பிளேவிலிருந்து காட்டின் துவக்கம் வரை அனைத்து எல்லா வானிலையிலும் பயன்படுத்தக்கூடிய சாலை வசதி உள்ளது. அங்கிருந்து மலையேற்றம் தொடங்குகிறது. இந்த வழியில் குடில்கள் உள்ளன. திருப்பங்களுடன், குறுகியதாகவும் உள்ள சாலை அதிக உயரத்திற்கு கொண்டு செல்வதால் குடியன்மாலாவிலிருந்து பைதமலா பள்ளத்தாக்கு வரை செல்லுதல் புத்துணர்ச்சியூட்டுகிறது.
# சேக் ரகானா

**சேக் ரகானா சித்திக்** *(Sheikh Rehana Siddiq)* (பிறப்பு 13 செப்டம்பர் 1957) ஒரு வங்காளதேசம் அவாமி லீக் அரசியல்வாதியாவார். இவர் பிரதமர் சேக் அசீனாவின் தங்கை, சேக் முஜிபுர் ரகுமானின் மகள் ஆவார். பிரிட்டிசு தொழிலாளர் கட்சி அரசியல்வாதியாகவும், 2015 பொதுத் தேர்தலில் இங்கிலாந்து நாடாளுமன்றத்துக்கு ஆம்ப்சுடெட் மற்றும் கில்பர்ன் தொகுதிக்கு தேர்ந்தெடுக்கப்பட்ட நாடாளுமன்ற உறுப்பினராகவும் இருந்த துலிப் சித்திக்கின் தாயும் ஆவார்.
# சேக் ரகானா

## ஆரம்ப கால வாழ்க்கை

இவர் வங்காளதேசத்தின் முதல் குடியரசுத் தலைவரன சேக் முஜிபுர் ரகுமான் மற்றும் சேக் பாசிலத்துன்னேசா முஜிப் ஆகியோருக்கு பிறந்தார் . வங்காளதேச விடுதலைப் போரின்போது பாக்கித்தான் இராணுவத்தால் இவரது குடும்பத்தினருடன் தன்மண்டியில் வீட்டுக் காவலில் வைக்கப்பட்டார். இவரது சகோதரி சேக் அசீனாவுடன் இவரது குடும்பம் வங்காளதேச இராணுவத்தால் படுகொலை செய்யப்பட்டபோது இவர் பெல்ஜியத்தில் இருந்தார்
# சேக் ரகானா

## தொழில்

இவருக்கு 2001 ஆம் ஆண்டில் வங்காளதேச அரசாங்கத்தால் தன்மண்டியில் ஒரு அரசு வீடு ஒதுக்கப்பட்டது. இவரது தனிப்பட்ட ஊழியர்களைக் கொண்டு இந்தக் கட்டிடம் கட்டப்ப்பட்டது. வங்காளதேச தேசியவாத கட்சி ஆட்சிக்கு வந்தபோது இந்த ஒதுக்கீடு ரத்து செய்யப்பட்டது. அவாமி லீக் ஆட்சிக்கு வந்த பிறகு 2014 ஆம் ஆண்டில் குல்சனில் இவருக்கு ஒரு வீடு ஒதுக்கப்பட்டது. 2015 ஆம் ஆண்டில் இவருக்கும் இவரது குழந்தைகளுக்கும் சிறப்பு பாதுகாப்புப் படைகள் மூலம் வங்காளதேச அரசு வாழ்நாள் முழுவதும் பாதுகாப்பு அளித்தது. இவருக்கும் இவரது குடும்பத்தினருக்கும் வாழ்க்கைக்கான செலவினை ஏற்பதாக அரசாங்கம் அறிவித்தது. இவர் 2016 இல் அவாமி லீக் டாக்கா தெற்குப் பிரிவின் உறுப்பினராக நியமிக்கப்பட்டார்.
# சேக் ரகானா

## தனிப்பட்ட வாழ்க்கை

இவர் தாக்கா பல்கலைக்கழகத்தின் கணக்கியல் மற்றும் தகவல் அமைப்புகள் துறை, வணிக ஆய்வுகள் துறையின் ஓய்வுபெற்ற பேராசிரியர் சபிக் அகமது சித்திக் என்பவரை மணந்தார். இவரது மகன் ரத்வான் முஜிப் சித்திக் பாபி வங்காளதேச அவாமி லீக்கின் உறுப்பினர் ஆவார். இவரது மகள், துலிப் சித்திக், ஆம்ப்சுடெட் மற்றும் கில்பர்ன் தொகுதிக்கான ஐக்கிய இராச்சியத்தின் மக்களவையில் தொழிலாளர் கட்சிக்கான நாடாளுமன்ற உறுப்பினராக இருக்கிறார். இவரது மற்றொரு மகள் அசுமினா சித்திக் என்பவராவார்.
# துலிப் சித்திக்

**துலிப் ரிசுவானா சித்திக்** *(Tulip Rizwana Siddiq )* (பிறப்பு 16 செப்டம்பர் 1982) இவர் ஓர் பிரிட்டிசு தொழிலாளர் கட்சி அரசியல்வாதி ஆவார். இவர் 2015 முதல் ஆம்ப்ஸ்டெட் மற்றும் கில்பர்னுக்கான நாடாளுமன்ற உறுப்பினராக பணியாற்றியுள்ளார். இவர் முன்பு 2010 முதல் 2014 வரை ரீஜண்ட்ஸ் பூங்காவிற்கான கேம்டன் லண்டன் பெருநகர உறுப்பினராக இருந்தார்.
# துலிப் சித்திக்

## ஆரம்ப கால வாழ்க்கை

இவர் பொருளாதாரப் பேராசிரியர் சபீக் சித்திக், மற்றும் சேக் ரகானா, ஆகியோரின் மகள் ஆவார். சபிக் சித்திக் முனைவர் பட்டத்திற்கு படித்துக்கொண்டிருந்தபோது அவர்கள் சந்தித்தனர் 1980 இல் கில்பர்னில் திருமணம் செய்து கொண்டனர். இவருக்கு, ரத்வான் பாபி முஜிப் என்ற ஒரு அண்ணன், ரூபி என்ற ஒரு தங்கை உள்ளனர். இவர் இலண்டனின் செயின்ட் ஹெலியரில் உள்ள செயின்ட் ஹெலியர் மருத்துவமனையில் பிறந்தார். இவருக்கு 15 வயதாக இருந்தபோது, குடும்பம் ஆம்ப்ஸ்டெட்டுக்கு குடிபெயர்ந்தது. இவர் ஒரு முஸ்லீமாக வளர்க்கப்பட்டார். மேலும் இவரது "குடும்பம் பல கலாச்சார பிரிட்டனை ஏற்றுக்கொண்டது" என்று கூறியுள்ளார். ஒரு குழந்தையாக, இவர் நெல்சன் மண்டேலா, பில் கிளிண்டன் மற்றும் அன்னை தெரசா ஆகியோரைச் சந்தித்துள்ளார்.  
இலண்டன் பல்கலைக்கழகக் கல்லூரியில் ஆங்கில இலக்கியத்தில் இளங்கலை பட்டமும் பின்னர் லண்டன் கிங்ஸ் கல்லூரியில் முதுகலை பட்டமும் முடிப்பதற்கு முன்பு ஆம்ப்ஸ்டெட்டில் உள்ள ராயல் பள்ளியில் பயின்றார். செப்டம்பர் 2011 இல், இவர் அரசியல், கொள்கை மற்றும் அரசாங்கத்தில் இரண்டாவது முதுகலைப் பட்டம் முடித்தார்.  
இவரது தாய்வழி தாத்தா சேக் முஜிபுர் ரகுமான், வங்காளதேசத்தில் முதல் குடியரசுத்தலைவர் ஆவார். இவரது தாயின் மூத்த சகோதரி வங்கதேச பிரதமர் சேக் அசீனா ஆவார் . 1975 ஆம் ஆண்டில், வங்காளாதேச இராணுவ வீரர்கள் வங்காளதேசத்தில் உள்ள இவரது தாயார் வீட்டிற்குள் நுழைந்து இவரது தாத்தா சேக் முஜிபுர் ரகுமானை அவரது மூன்று மகன்கள், குடும்பத்தின் 16 உறுப்பினர்களுடன் இராணுவ ஆட்சிக் கவிழ்ப்பில் படுகொலை செய்தனர் . இவரது தாயின் அக்காவும், இவரது தாயும் ஜெர்மனிக்கு சென்றிருந்ததால் உயிர் தப்பினர்.
# துலிப் சித்திக்

## நாடாளுமன்ற வாழ்க்கை

2015 பொதுத் தேர்தலில், சித்திக் 23,977 வாக்குகளுடன் ஆம்ப்ஸ்டெட் மற்றும் கில்பர்ன் தொகுதியை வென்றார். 67.3% வாக்குகளைப் பெற்றார். சூன் 2015 இல், சித்திக் ஆண்டிசெமிட்டிசத்திற்கு எதிரான அனைத்து கட்சி நாடாளுமன்றக் குழுவின் துணைத் தலைவராக நியமிக்கப்பட்டார். இவர் பெண்கள் மற்றும் சமத்துவ தேர்வுக் குழுவின் உறுப்பினராகவும் உள்ளார். அதே மாதத்தில், தொழிலாளர் தலைமைத் தேர்தலில் ஜெர்மி கோர்பினை வேட்பாளராக நியமித்த 36 தொழிற்கட்சி நாடாளுமன்ற உறுப்பினர்களில் ஒருவராக இருந்தார், பின்னர் இவர் ஆண்டி பர்ன்ஹாமை ஆதரித்தார்.
# துலிப் சித்திக்

## தனிப்பட்ட வாழ்க்கை

இவர் ஒரு முஸ்லீமாக இருந்தாலும் வர் "மதத்தை விட கலாச்சாரம் முக்கியமானது" என்று கூறினார். 2013 ஆம் ஆண்டில், இவர் கிறிஸ்டியன் வில்லியம் செயின்ட் ஜான் பெர்சி என்பவரை மணந்தார். ஜான் (பிறப்பு 1984), கேம்பிரிச்சில் படித்தவர். நிறுவன இயக்குனராகவும், பிரிட்டிசு அரசு சேவை பின்னணி கொண்ட மூலோபாய ஆலோசகர் ஆவார்.  
இவர்களுக்கு ஒரு மகள் இருக்கிறார். இவர் சனவரி 2019 இல் ஒரு மகனைப் பெற்றெடுத்தார்.
# மதய் பள்ளி

**மதய் பள்ளிவாசல்** ( மலையாளம் : മാടായി പള്ളി, **மதய் பள்ளி;** **பழயங்காடி மசூதி)** என்பது வடக்கு கேரளத்தின் கண்ணூர் மாவட்டம், பழயங்காடியில் உள்ள பள்ளிவாசல் ஆகும். இது கேரளத்தின் பழமையான பள்ளிவாசல்களில் ஒன்றாகும். இதுகுறித்த உள்ளூர் தொன்மக்கதைகள் கி.பி 7 ஆம் நூற்றாண்டுக்கு முந்தையவை. இது மாலிக் இப்னு தினாரால் நிறுவப்பட்டதாக நம்பப்படுகிறது. மேலும் பள்ளிவாசலுக்கு தேவையான பளிங்குகற்களை மக்காவிலிருந்து இப்னு தினார் கொண்டு வந்ததாகக் கூறப்படுகிறது. பழயங்காடி / பயங்காடியைச் சுற்றியுள்ள பல பள்ளிவாசல்களில் இதுவும் ஒன்றாகும். இது குப்பம் ஆற்றின் கரையில் அமைந்துள்ளது, இது வளபட்டணம் ஆறு அதன் கழிமுகத்தில் இணைகிறது.  
இந்த பள்ளிவாசல் சுப்பிரமணியருக்கு கட்டபட்ட முன்னாள் இந்து கோவிலாகும். பள்ளிவாசலின் தூண்களிலும் அடித்தளச் சுவர்களில் உள்ள இந்து கல்வெட்டுகளை இன்னும் காணலாம். கோலாத்திரி மன்னரின் உதவியுடன் மதாய் மசூதி கட்டப்பட்டது.
# மலையாள கலாகிராமம்

**மலையாள கலாகிராமம்** (*Malayala Kala Gramam*) என்பது வடக்கு கேரளத்தின் கண்ணூர் மாவட்டம், தலசேரி வட்டத்தில் உள்ள புதிய மாகேயில் உள்ள ஒரு நுண்கலை மையம் ஆகும்.  
இங்கு சிறார்களும், இளைஞர்களும் அனைத்து வகையான நுண்கலைகளை பயிற்சி செய்வதற்கும் நிகழ்த்துவதற்கும் மேடையை வழங்குகிறது. இந்த மையமானது பகுதிநேர, முழுநேர ஓவியம், சிற்பம், இசை, நடனம், ஓவியம், சுடுமண் சிற்பங்கள் போன்றவற்றிற்கான படிப்புகளை வழங்குகிறது.  
இங்கு யோகா, சமசுகிருதமும் போன்றவையும் கற்பிக்கப்படுகிறன. ஆசிரியர்களும் மாணவர்களும் பயன்படுத்தக்கூடியதான சிறப்பான ஒரு நூலகமும் இங்கு உள்ளது.
# மலையாள கலாகிராமம்

## அமைவிடம்

இது புதிய மகேவில், கண்ணூருக்கு தெற்கே 28 கி.மீ, தொலைவிலம், தலசேரிக்கு தெற்கே 8 கி.மீ. தொலைவிலும் அமைந்துள்ளது. அருகிலுள்ள தொடர்வண்டி நிலையம்: மாகே தொடர்வண்டி நிலையம்,
அருகிலுள்ள பெரிய தொடர்வண்டி நிலையம் தலசேரி தொடர்வண்டி நிலையம்,
அருகிலுள்ள பேருந்து நிலையம் தலசேரி பேருந்து நிலையம்,
அருகிலுள்ள வானூர்தி நிலையங்கள் மங்களூர் வானூர்தி நிலையம் (150 கி.மீ), கோழிக்கோடு வானூர்தி நிலையம் (90 கி.மீ)
# மாப்பிளா விரிகுடா

**மாப்பிளா விரிகுடா** (*Mappila Bay*) என்பது தென் இந்தியாவின், கேரளத்தின், கண்ணூர் நகரத்தின் அய்யக்கரையில் அமைந்துள்ள இயற்கை துறைமுகம் ஆகும். இதன் ஒரு பக்கத்தில் 15 ஆம் நூற்றாண்டில் போர்த்துகீசியர்களால் கட்டப்பட்ட செயின்ட் ஏஞ்சலோ கோட்டையும் மறுபுறம் அரக்கல் அரண்மனை போன்றவைகளும் உள்ளன.  
கோலாத்திரியின் ஆட்சிக் காலத்தில் இந்த விரிகுடா புகழ்பெற்ற துறைமுகமாக இருந்தது. கோலாத்தரிகளின் ஆட்சிக்காலத்தில் இது ஒரு வணிகத் துறைமுகமாக இலட்சத்தீவுகள், அந்நிய நாடுகள் போன்ற பகுதிகளில் இருந்து பொருட்களை இறக்குமதி ஏற்றுமதி செய்யக்கூடிய பகுதியாக இருந்தது.
யிலிருந்து துறைமுகத்தின் மற்றொரு தோற்றம் ]]
# சேக் பாசிலத்துன்னிசா முஜிப்

**சேக் பாசிலத்துன்னிசா முஜிப்** *(Sheikh Fazilatunnesa Mujib)* (8 ஆகத்து 1930 - 15 ஆகத்து 1975 ) இவர் வங்காளதேசத்தின் முதல் குடியரசுத் தலைவரான சேக் முஜிபுர் ரகுமானின் மனைவியாவார். இவர் தனது கணவர் மற்றும் மூன்று மகன்களுடன் படுகொலை செய்யப்பட்டார்.
# சேக் பாசிலத்துன்னிசா முஜிப்

## ஆரம்ப கால வாழ்க்கை

இவர் 1930 இல் கோபால்கஞ்ச் மாவட்டத்தின் துங்கிபாரா என்ற இடத்தில் பிறந்தார். இவரது புனைபெயர் ரேணு என்பதாகும். இவருடைய தந்தையும் தாயும் இவரது ஐந்து வயதிலேயே இறந்துவிட்டார்கள். இவர் தனது கணவர் சேக் முசிபூர் ரகுமானின் தந்தைவழி உறவினராவார். இவரௌக்கு மூன்று வயதும், சேக் முஜிப்பிற்கு 13 வயதும் இருந்தபோது, இவர்களது திருமணத்தை குடும்பத்தில் உள்ள பெரியவர்கள் நிர்ணயித்திருந்தனர். 1938 இல் கணவருடன் திருமணம் செய்துகொண்டபோது ரேணுவுக்கு 8 வயதுதான் ஆகியிருந்தது. சேக் முஜிப் இவரைவிட 10 ஆண்டு மூத்தவராக இருந்தார். சேக் முஜிபூர் ரகுமானுக்கு திருமணமானபோது பதினெட்டு வயதாக இருந்தது. இந்த தம்பதியினருக்கு சேக் அசீனா மற்றும் சேக் ரகானா என்ற இரு மகள்களும், என்ற மூன்று மகன்களும் பிறந்தனர். திசம்பர் 17 வரை வங்காளதேச விடுதலைப் போரின்போது பசிலத்துன்னிசா முஜிப் வீட்டுக் காவலில் இருந்தார்.
# சேக் பாசிலத்துன்னிசா முஜிப்

## படுகொலை

1975 ஆகத்து 15 அன்று, இளைய இராணுவ அதிகாரிகள் குழு குடியரசுத் தலைவர் இல்லத்தை பீரங்கிகளால் தாக்கி முஜிப், அவரது குடும்பத்தினர் மற்றும் தனிப்பட்ட ஊழியர்களை படுகொலை செய்தது. மேற்கு ஜெர்மனிக்கு சென்றிருந்த இவரது மகள்கள் சேக் அசினா வாசித் மற்றும் சேக் ரகானா மட்டுமே தப்பினர். இவர்கள் வங்காளதேசத்துக்கு திரும்ப தடை விதிக்கப்பட்டது. கொல்லப்பட்ட மற்றவர்களில் இவரது 10 வயது மகன் சேக் ரஸ்ஸல், மேலும் இரண்டு மகன்கள் சேக் கமால், சேக் ஜமால், மருமகள் சுல்தானா கமால் மற்றும் ரோசி ஜமால், சகோதரர் அப்துர் ரப் செர்னியாபத் மற்றும் மைத்துனர் சேக் அபு நாசர், மருமகன் சேக் பஸ்லுல் அக் மணி மற்றும் அவரது மனைவி அர்சூ மோனி ஆகியோரும் அடங்குவர். அதிருப்தி அடைந்த அவாமி லீக் சகாக்கள் மற்றும் இராணுவ அதிகாரிகளால் இந்த சதித்திட்டம் திட்டமிடப்பட்டது. இச்சதியில் முஜிப்பின் சகாவும் முன்னாள் நம்பிக்கைக்குரிய கோண்டக்கர் முஸ்டாக் அகமதுவும் அடங்குவார். பின்னர், முஸ்டாக் அடுத்த குடியரசுத் தலைவரானார். *டாக்கா யூஜின் பூஸ்டர்* என்ற பத்திரிக்கையில் அப்போதைய அமெரிக்க தூதர் அளித்த வாக்குமூலங்களின் அடிப்படையில் அமெரிக்க புலானாய்வு நிறுவனம் ஆட்சி கவிழ்ப்பு மற்றும் இப்படுகொலையில் ஈடுபட்டதாக *லாரன்ஸ் லிஃப்ஷால்ட்ஸ்* என்பவர் குற்றம் சாட்டியுள்ளார்.  
முஜிப்பின் மரணம் நாட்டை பல ஆண்டு அரசியல் கொந்தளிப்பில் ஆழ்த்தியது. ஆட்சி கவிழ்ப்புத் தலைவர்கள் விரைவில் தூக்கி எறியப்பட்டனர். தொடர்ச்சியான எதிர் சதி மற்றும் அரசியல் படுகொலைகள் நாட்டை முடக்கியது. 1977 ல் ஒரு சதி இராணுவத் தலைவர் சியாவுர் ரகுமானுக்கு கட்டுப்பாட்டைக் கொடுத்த பின்னர் ஒழுங்கு பெரும்பாலும் மீட்டெடுக்கப்பட்டது. 1978 இல் தன்னை குடியரசுத் தலைவராக அறிவித்த சியாவுர் ரகுமான் இழப்பீட்டு கட்டளைச் சட்டத்தில் கையெழுத்திட்டார். முஜிப்பின் படுகொலை மற்றும் ஆட்சிக் கவிழ்ப்பு சதி செய்த நபர்களுக்கு வழக்குத் தொடுப்பதில் இருந்து விடுபட்டனர்.
# சேக் பாசிலத்துன்னிசா முஜிப்

## மரபு

மலேசிய மருத்துவமனை, *கே.பி.ஜே ஹெல்த்கேர்* என்ற நிறுவனத்துடன் இணைந்து வங்கபந்து நினைவு அறக்கட்டளை என்ற ஒன்றை இவரது நினைவாக கே.பி.ஜே சிறப்பு மருத்துவமனை மற்றும் செவிலியர் கல்லூரியை கட்டியது. இந்த மருத்துவமனையை வங்கதேச பிரதமர் சேக் அசீனா மற்றும் மலேசிய பிரதமர் நஜிப் ரசாக் ஆகியோர் திறந்து வைத்தனர். ஈடன் கல்லூரியில் உள்ள ஒரு தங்குமிடத்திற்கு இவரது பெயரிடப்பட்டது. இவரது நினைவாக ராஜசாகி பல்கலைக்கழகத்தில் பெண்கள் தங்குமிடத்திற்கு இவரது பெயரிடப்பட்டது. இவரது பெயரில் அரசு சேக் பாசிலத்துன்னிசா முஜிப் மகிளா கல்லூரி தங்கையில் அமைந்துள்ளது.
# நவீன இயற்பியல்

**நவீன இயற்பியல்** (*modern physics*) என்பது அறிவியல் மற்றும் பொறியியல் கருவிகளின் உதவியுடன் பருப்பொருள்களுடனான தொடர்புகளின் அடிப்படை செயல்முறைகளைப் புரிந்து கொள்வதற்கான ஒரு முயற்சி ஆகும். இச்சொல் பொதுவாக 20-ஆம் நூற்றாண்டின் முற்பகுதியிலும் அதற்குப் பிறகும் உருவாக்கப்பட்ட இயற்பியலின் கிளைகளைக் குறிக்கவும், அல்லது 20-ஆம் நூற்றாண்டின் ஆரம்பத்தில் இயற்பியலால் தாக்கம் ஏற்படுத்தப்பட்டுள்ள கிளைகளைக் குறிக்கவும் பயன்படுத்தப்படுகிறது.  
நவீன இயற்பியல் என்பது செவ்வியல் இயற்பியல், இயற்பியலின் சீர்மரபு ஒப்புரு, மற்றும் குவாண்டம் இயங்கியல், சார்புக் கோட்பாடு போன்ற பலவற்றை உள்ளடக்கிய கோட்பாட்டு இயற்பியல் ஆகியவற்றைக் கொண்டுள்ளது.
# தன்மொண்டி நகரம்

**தன்மொண்டி** *(Dhanmondi)* என்பது வங்காளதேசத்தின் தலைநகரான டாக்காவில் உள்ள ஒரு பகுதியாகும். ஒரு குடியிருப்பு பகுதியான இது, சலசலப்பான டாக்கா புதிய சந்தை, பாரம்பரிய துணி விற்பனை, நவீன வணிக வளாகமான சிமாண்டோ சதுக்கம் மற்றும் சமகால கலைக்கூடங்களின் சேகரிப்பு ஆகியவற்றுடன் அறியப்படுகிறது. இது நகரின் பல வணிக வளாகங்கள், கல்வி நிறுவனங்கள், அலுவலகங்கள், மருத்துவமனைகள் மற்றும் கடைகளுக்கு சொந்தமானது. இதன் ஏரி, பரந்த அளவிலான உணவகங்கள், துரித உணவு கடைகள் மற்றும் காபி கடைகள் ஆகியவற்றிற்கு நன்கு அறியப்பட்டதாகும்.
# தன்மொண்டி நகரம்

## வரலாறு

தன்மொண்டியின் தோற்றம் 1950களில், நகரத்தின் குடியிருப்புப் பகுதியாகத் தொடங்கி, பல தசாப்தங்களாக ஒரு மாதிரி நகரமாக உருவாகி, மருத்துவமனைகள் வணிக வளாகங்கள், பள்ளிகள், வங்கிகள், அலுவலகங்கள் மற்றும் பல்கலைக்கழகங்களுடன் காணப்படுகிறது. விடுதலைப் போருக்குப் பிறகு, இதன் சுற்றுப்புறங்கள் முதன்மையாக இரண்டு கதைகளைக் கொண்டிருந்தன.  
வங்காளதேசத்தின் நிறுவனத் தந்தை சேக் முஜிபுர் ரகுமான் 1975 இல் தனது குடும்பத்தினருடன் தன்மொண்டி சாலை எண்.32 இல் இங்கு வசித்து வந்தார். அதன் பின்னர் அவரது குடியிருப்பு நினைவு அருங்காட்சியகமாக மாறியுள்ளது. குறிப்பிடத்தக்க பல நபர்களும் இங்கு வாழ்கின்றனர்.  
இன்று, தன்மொண்டி பல அடுக்குமாடி கட்டிடங்களைக் கொண்ட ஒரு பரந்த குடியிருப்பு பகுதியாக பல நிறுவனங்களை ஈர்க்கிறது. டாக்கா நகரத்தின் மையமாக இருப்பதால் ஒவ்வொரு ஆண்டும் ஆயிரக்கணக்கான மக்கள் இங்கு குடியேறுகின்றனர். மேலும் பலர் இங்கு வந்து செல்கின்றனர். பல புதிய அசையாச் சொத்து நிறுவனங்களின் முன்னேற்றங்கள் காரணமாக, குல்சன் போன்ற நகரத்தின் செல்வந்த மற்றும் வசதியான சுற்றுப்புறங்களில் ஒன்றாக தன்மொண்டி வேகமாக மாறி வருகிறது.
# தன்மொண்டி நகரம்

## நிலவியல்

தன்மொண்டி வங்காளதேசத்தின் டாக்கா மாவட்டத்தின் மையத்தில் அமைந்துள்ளது. இதில் 33,451 வீடுகள் உள்ளன. இதன் மொத்தப் பரப்பளவு 4.34 கிமீ 2 (1.68 சதுர மைல்) ஆகும்.
# தன்மொண்டி நகரம்

## அம்சங்கள்

பள்ளிகள், பல்கலைக்கழகங்கள், மருத்துவமனைகள், உணவகங்கள் மற்றும் வணிக வளாகங்களுடன் தன்மொண்டி உயரமான மற்றும் அடுக்குமாடி கட்டிடங்களால் நிரம்பியுள்ளது. தன்மொண்டியில் மிக முக்கியமான சாலைகள் சாலை எண். 27, சத்மாசித் சாலை மற்றும் மீர்பூர் சாலை ஆகும் .
# தன்மொண்டி நகரம்

## அம்சங்கள்

### தன்மொண்டி ஏரி

தன்மொண்டி இரவீந்திர சரபார் ஏரியில் உள்ள நடைபாதைச் சாலை 8 பாலத்திற்கு அருகிலுள்ள திறந்தவெளி அரங்கத்தில் நாடகங்கள், இசை நிகழ்ச்சிகள் மற்றும் பல்வேறு கலாச்சார நிகழ்ச்சிகள் குறிப்பாக முக்கிய விழாக்களில் மற்றும் விடுமுறை நாட்களில் பயிற்சி, தொழில்முறை கலைஞர்களால் நடத்தப்படுகின்றன. .  
ஏரியின் ஓரத்தில் சிற்றுண்டி கடைகள், குறிப்பாக சாலை 2 , சாலை 5 , சாலை 8 (ஆம்பி அரங்கத்திற்கு அருகில்) மற்றும் சாலை 32 ( சேக் முஜிபுர் ரகுமான் குடியிருப்புக்கு எதிரே), பகல் நேரத்தில் நகரவாசிகளை இலக்காகக் கொண்டு பலவகையான சிற்றுண்டிகளும் பானங்களும் வழங்கப்படுகிறது. இந்த இடங்கள் ஏராளமான மக்கள் பெரும்பாலும் பிற்பகலில் கூடுகின்றனர், .  
பகேலா பைசாக், சுதந்திர தினம், ஈகைத் திருநாள் போன்ற பண்டிகைகளின் போது, இங்கு கூடும் கூட்டம் காரணமாக தன்மொண்டியைச் சுற்றி வருவது கடினமாக இருக்கும்.
# தன்மொண்டி நகரம்

## அம்சங்கள்

### வங்கிகள்

நாட்டில் இயங்கும் கிட்டத்தட்ட ஒவ்வொரு வங்கியும் தன்மொண்டியில் ஒரு கிளையைக் கொண்டுள்ளது. சிட்டி, எச்எஸ்பிசி மற்றும் ஸ்டாண்டர்ட் சார்ட்டர்டு போன்ற வெளிநாட்டு வங்கிகளும் இங்கு கிளைகளைக் கொண்டுள்ளன. எச்எஸ்பிசி மற்றும் ஸ்டாண்டர்ட் சார்ட்டர்டு ஆகியவை பல *ஏடிஎம்* சாவடிகளையும் கொண்டுள்ளன.
# தன்மொண்டி நகரம்

## அம்சங்கள்

### உணவகங்கள்

தன்மொண்டி அதன் பரந்த அளவிலான உணவகங்களுக்கும், காபி விருதிகளுக்கும் பெயர் பெற்றது. நாட்டில் பல உள்ளூர் மற்றும் சர்வதேச துரித உணவு சங்கிலிகள் இந்த பகுதியில் விற்பனை நிலையங்களைக் கொண்டுள்ளன.  
தன்மொண்டியில் பல புகழ்பெற்ற உணவு சங்கிலிகள் உள்ளன. குறிப்பாக துரித உணவு. சர்வதேச சங்கிலிகள் *கே எப் சி, பிஸ்ஸா ஹட், பர்கர் கிங், டோமினோவின் பிஸ்ஸா, சாட்டைம், ஜானி ராக்கெட்டுகள், செகண்ட் கப், குளோரியா ஜீனின் காபிகள், ஏ &amp;amp; டபிள்யு, கிரிஸ்பி கிரீம், நந்தோ தான், பிஸ்ஸா இன், சப்ரோ, சீக்ரெட் ரெசிபி, மூவன்பிக், பேஸ்கின்-ராபின்ஸ், நியூசிலாந்து நேச்சுரல், தி காபி பீன் &amp;amp; டீ லீப், கோல்ட் ஸ்டோன் கிரீமரி மற்றும் சிபி* போன்றவை அடங்கும்.
# தன்மொண்டி நகரம்

## மனை வணிகம்

தன்மொண்டியில் மனை வணிகங்கள் கடந்த 20 ஆண்டுகளில் விலை உயர்வைக் கண்டுள்ளது. இங்கு விலையின் வளர்ச்சி விகிதம் 331% ஆகும். இது 1995 முதல் டாக்காவில் மிக அதிக அளவாகும். தன்மொண்டியில் சராசரியாக ஒரு ஏக்கர் நிலத்திற்கு சுமார் 340 கோடி தக்கா (45 மில்லியன் அமெரிக்க டாலர்) செலவாகும் என்று 2010 ஆம் ஆண்டின் சொத்து பதிவுகள் மற்றும் வங்காளதேசத்தின் மனை வணிகம் மற்றும் வீட்டுவசதி சங்கம் வழங்கிய பொது பதிவுகளின் தகவல்கள் தெரிவிக்கின்றன.
# தன்மொண்டி நகரம்

## கல்வி

கடந்த பதினைந்து ஆண்டுகளில், இப்பகுதியைச் சுற்றி ஏராளமான பள்ளிகள், கல்லூரிகள் மற்றும் தனியார் பல்கலைக்கழகங்கள் உருவாக்கப்பட்டுள்ளன.  
*இசுகொலச்டிகா* (இளையோர் பிரிவு), *சவுத் ப்ரீஸ், சன்பீம்ஸ்,* போன்ற நாட்டின் பல பிரபலமான ஆங்கில நடுத்தர பள்ளிகள் ஆக்சுபோர்டு சர்வதேச பள்ளி முதன்மை வளாகம் மற்றும் இளையோர் தன்மொண்டி வளாகம், *மாஸ்டர் மைண்ட், மேப்பிள் லீப், மேரி கியூரி, தன்மொண்டி டுடோரியல், சன்னிடேல், ஐரோப்பிய தரநிலை பள்ளி)*போன்றவை. *ஸ்காலர்ஸ் ஸ்கூல்* மற்றும் கல்லூரி போன்ற ஆங்கிலப் பள்ளிகளும் இங்கு அமைந்துள்ளன.
# குல்சன் நகரம்

****குல்சன் நகரம்** (*By towns*)**  
| **நிர்வாகம்** |  |
| --- | --- |
| **பகுதிகள்** | 72, 73, 74 |
| **நாடாளுமன்ற இருக்கை** | டாக்கா -17 (குல்சன்-டாக்கா கன்டோன்மென்ட்-பரிதாரா மற்றும் 15 மற்றும் 20 பகுதிகளின் முக்கிய பகுதிகள்) |
| **நகராட்சி** | டாக்கா |
| **ஒருங்கிணைப்புகள்** | 23°48' N, 90°25' E |
| அதிவிரைவுப் படைப் பகுதி | RAB 1 |
| **குல்சன் ஏரியின் தோற்றம்** (*2005*) |  |
| **நிறுவப்பட்டது** | 1972* |
| **பகுதி** | 53.59&nbsp;km²* |
| **மக்கள்தொகை** | 28,1337 (Density 5250/km²)* |
| **தலைமையகம்** | குல்சன் வட்டம் 2 |
| **அண்டை நகரங்கள்** | காப்ருல், பாடா, தேஜ்கான், கில்கான், டாக்கா கன்டோன்மென்ட் |
| **வலைதளம்** | DMP Map of Gulshan Thana |
| * வங்காளதேச தேசிய மக்கள் தொகை கணக்கெடுப்புத் தரவு, 1991 |  |
| - | } |
**குல்சன்** *(Gulshan)* என்பது வங்காளதேசத்தின் தலைநகரான டாக்காவில் ஒரு வசதியான மற்றும் பணக்கார நகரமாகும் . ஒரு குடியிருப்பு பகுதியான் இதில் இப்போது நகரின் பல உணவகங்கள், வணிக வளாகங்கள், பள்ளிகள் மற்றும் உறுப்பினர்களின் சங்கங்களுக்கு சொந்தமாக உள்ளது. டாக்காவில் உள்ள பெரும்பாலான தூதரகங்கள் மற்றும் உயர் அலுவலகங்களும் இங்கே அமைந்துள்ளன.
# குல்சன் நகரம்

## வரலாறு

குல்சன் 1961 ஆம் ஆண்டில் ஒரு நகராட்சி நிறுவனமாக திட்டமிடப்பட்ட ஒரு மாதிரி நகரமாக நிறுவப்பட்டது. அதே நேரத்தில் அண்டைப் பகுதியான பனானி மாதிரி நகரம் 1964 இல் நிறுவப்பட்டது. குல்சன் நகரம் 1972 இல் நிறுவப்பட்டது. குல்ஷன் நகராட்சி 1982 இல் அகற்றப்பட்டது. 1984 ஆம் ஆண்டில், குல்சன், மிர்பூர் நகராட்சியுடன் சேர்ந்து டாக்காவில் உள்வாங்கப்பட்டது.  
இப்பகுதி முதலில் குடியிருப்புப் பகுதி என்ற நோக்கத்துடன் கட்டப்பட்டது. இருப்பினும், பல ஆண்டுகளாக பல வணிக கட்டிடங்களே அமைக்கப்பட்டுள்ளன. குல்சன் இப்போது அமைதியான குடியிருப்புப் பகுதி மற்றும் வணிக வளாகங்கள் மற்றும் வணிக கட்டிடங்களைக் கொண்ட நகர மையத்தின் கலவையாகும். குல்சன் நகர மையத்தில் குல்சன், பரிதாரா மற்றும் பனானி மட்டுமே உள்ளன. குல்சன் நகரம் தென்மேற்கில் மொகாலியின் சுற்றுப்புறத்தையும் உள்ளடக்கிய ஒன்றாகும்.  
2017 சனவரி 3 அன்று, நள்ளிரவு சுமார் 2:30 மணிக்கு (பிஎஸ்டி) குல்சனில் உள்ள டி.சி.சி என்ற உள்ளூர் சந்தையில் தீ விபத்து ஏற்பட்டது
# குல்சன் நகரம்

## நிலவியல்

குல்சன் நகரம் 53.59 கிமீ² பரப்பளவைக் கொண்டுள்ளது. இதில் மூன்று பகுதிகள் (72, 73 மற்றும் 74), 37 வருவாய் பகுதி மற்றும் குல்சன் மாதிரி நகரம் உட்பட 20 கிராமங்கள் உள்ளன. இதில் குல்சன் வட்டம் 1 மற்றும் வட்டம் 2, பனானி மாதிரி நகரம், பரிதாரா இராஜதந்திர மண்டலம், மற்றும் மொகாலி. 50% பகுதி குடியிருப்பு, 20% வணிக மற்றும் 12% இராஜதந்திர பகுதி. குல்சனில் 18% நிலம் சேரிகள் உட்பட பிற பகுதிகளைக் கொண்டுள்ளது. அவற்றில் மிகப்பெரியது கரைல் சேரி மற்றும் குல்சன் ஏரி. நகர்ப்புறங்களைத் தவிர, குல்சன் நகரத்தின் 37 வருவாய் மண்டலங்களில் 20 கிராமங்களும் உள்ளன.  
குல்சன் ஒரு வணிக மற்றும் குடியிருப்பு பகுதியாகும். இது முதலில் அலுவலகங்கள் மற்றும் தூதரக தூதரகங்கள் மற்றும் குடியிருப்புகளுக்காக இருந்தது. குல்சன் ஏரியில் கழிவுகளை கொட்டும் வடிகால்கள் மற்றும் கழிவுநீர் குழாய்கள் டாக்கா நீர் வழங்கல் மற்றும் கழிவுநீர் ஆணையத்தால் பெரும் மாசுபடுத்தும் பிரச்சினையாக அடையாளம் காணப்பட்டுள்ளன. சாலைகள் வெள்ளத்தில் மூழ்கும்போது தீங்கு விளைவிக்கும் கழிவுகள் வெளியேறுகின்றன.
# குல்சன் நகரம்

## புள்ளிவிவரங்கள்

1991 வங்காளதேச மக்கள் தொகை கணக்கெடுப்பின்படி, குல்சனின் மக்கள் தொகை 281,337 பேர் ஆகும். டாக்காவின் பணக்காரர்களில் பலர் இங்கு வசிக்கின்றனர். 21.59% குடியிருப்பாளர்கள் வர்த்தகத்தில் ஈடுபட்டுள்ளனர். 40.92% சேவை வல்லுநர்கள் ஆவர். இப்பகுதியின் சராசரி கல்வியறிவு விகிதம் 47 வயதிற்கு மேற்பட்டவர்களுக்கு தேசிய சராசரிக்கு எதிராக 59.7% ஆகும். குல்சன் மக்களில் 93.65% முஸ்லிம்கள், தங்களை "குல்ஷானிகள்" என்று குறிப்பிடுகிறார்கள்.
# இரவீந்திர சரோவர்

**இரவீந்திர சரோவர்** *(Rabindra Sarobar)* (முன்னர் தாகுரியா ஏரி என்று அழைக்கப்பட்டது ) என்பது இந்தியாவின் மேற்கு வங்காள மாநிலத்தில் தென் கொல்கத்தாவில் உள்ள ஒரு செயற்கை ஏரியாகும்.  
ஏரியைச் சுற்றியுள்ள பகுதியையும் இந்த பெயர் குறிக்கிறது. இது வடக்கே தெற்கு அவென்யூ, மேற்கில் சியாமாபிரசாத் முகர்ஜி சாலை, கிழக்கே தாகுரியா மற்றும் தெற்கே கொல்கத்தா புறநகர் இரயில் தடங்கள் உள்ளன.
# இரவீந்திர சரோவர்

## வரலாறு

1920களின் முற்பகுதியில், கொல்கத்தா பெருநகரப் பகுதியில் வளர்ச்சிப் பணிகளுக்குப் பொறுப்பான கொல்கத்தா மேம்பாட்டு அறக்கட்டளை சுமார் 192 ஏக்கர் (0.78 கி.மீ. 2) சதுப்புநில காடுகளை கையகப்படுத்தியது . அவர்களின் நோக்கம் குடியிருப்பு பயன்பாட்டிற்கான பகுதியை அபிவிருத்தி செய்வதாகும் - சாலைகளை மேம்படுத்துதல், அருகிலுள்ள சில நிலங்களை உயர்த்துவது, சமன் செய்தல் , ஏரிகள் மற்றும் பூங்காக்களை உருவாக்குதல் . ஒரு பெரிய ஏரியை உருவாக்கும் திட்டத்துடன் தோண்டும் பணிகள் மேற்கொள்ளப்பட்டன. முதலில் தாகுரியா ஏரி என்று அழைக்கப்பட்ட இந்த ஏரியின் பெயரை சிறந்த வங்காள எழுத்தாளரும் நோபல் பரிசு பெற்றவருமான இரவீந்திரநாத் தாகூருக்கு அஞ்சலி செலுத்துவதற்காக இரவீந்திர சரோவர் என்று பெயரிடப்பட்டது  
இந்தப் ஏரியைச் சுற்றியுள்ள பகுதி பின்னர் பொழுதுபோக்கு வளாகங்களை உருவாக்க உருவாக்கப்பட்டது. இதில் குழந்தைகள் பூங்காக்கள், தோட்டங்கள் மற்றும் கலையரங்கம் ஆகியவை அடங்கும் .  
இன்று ஏரியும் அதன் சுற்றுப்புறங்களும் கொல்கத்தாவில் மிகவும் பிரபலமான பொழுதுபோக்கு பகுதிகளில் ஒன்றாகும். தண்ணீரினால் மூடப்பட்டுள்ளது. அதே சமயம் புதர்கள் மற்றும் மரங்கள் சிலவற்றில் 100 வயதுக்கு மேற்பட்டவை மீதமுள்ள பகுதியை ஆக்கிரமித்துள்ளன. 2012 இல் ஒரு பகுதி மரங்களின் கணக்கெடுப்பில் 50 வெவ்வேறு இனங்கள் பதிவு செய்யப்பட்டன. குளிர்காலத்தில், ஏரியைச் சுற்றியுள்ள பகுதிகளில் சில புலம்பெயர்ந்த பறவைகளைக் காணலாம். மாசு அளவு அதிகரிப்பதால் பறவைகளின் எண்ணிக்கை குறைந்து வருகிறது. இந்த ஏரியில் பல வகையான மீன்கள் உள்ளன. மீன்பிடித்தல் தடைசெய்யப்பட்டுள்ளது. 2012 ஆம் ஆண்டில் ஏரியின் வளாகத்தில் கைவிடப்பட்ட நீர்நிலை ஒன்று கொல்கத்தா மேம்பாட்டு அறக்கட்டளை நடத்தும் அருங்காட்சியகமாக நிறுவல் கலைக்கான காட்சியகமாக மாறியது. இதை உள்ளூர்வாசிகள் பெரும்பாலும் "தாகூர்-டெர் கேலரி" என்று அழைக்கிறார்கள். இது கொல்கத்தாவின் விருது பெற்ற துர்கா சிலைகளுக்கன ஒரு இடமாகும்.  
புதிய காற்றை ரசிக்க ஏராளமானோர் காலையில் ஏரியைச் சுற்றி நடைப்பயிற்சி மேற்கொள்கின்றனர். பலர் சூரிய உதயத்திற்கு வருகை தருகிறார்கள். பகல் நேர சுற்றுலாவிற்கு குடும்பங்கள், சுற்றுலா பயணிகள், இளம் காதலர்கள் வருகை தருகிறார்கள்.
# இரவீந்திர சரோவர்

## சீரழிவு

நாட்டின் பெரும்பான்மையான செயற்கை ஏரிகளைப் போலவே, இந்த ஏரியும் சுற்றுச்சூழல் சீரழிவால் பாதிக்கப்பட்டுள்ளது. சுற்றுலாப் பயணிகளின் வருகை மற்றும் ஏரியைச் சுற்றியுள்ள வாழ்விடங்கள் அதிகரித்துள்ளதால் நீர் மாசுபாடு அதிகரித்து வருகிறது. இந்த ஏரியை தேசிய ஏரி பாதுகாப்பு திட்டத்தின் கீழ் இந்திய அரசாங்கத்தின் சுற்றுச்சூழல் மற்றும் வனங்கள் அமைச்சகம் சமீபத்தில் சேர்த்தது. . உள்ளூர் அதிகாரிகள் ஒரு விரிவான மரம் நடும் திட்டத்தையும் தொடங்கினர். ஏரியில் குப்பைகளை கொட்டுவது இந்த ஏரியின் சீரழிவின் முக்கிய பிரச்சினையாகும்.
# இரவீந்திர சரோவர்

## போக்குவரத்து

ஏரி டம் டம் விமான நிலையத்திலிருந்து 30 கி.மீ தூரத்திலும், ஹவுரா இரயில் நிலையத்திலிருந்து 12 கி.மீ. தூரத்திலும் அமைந்துள்ளது. இந்த பகுதிக்கு கொல்கத்தா மெட்ரோ மற்றும் லேக் கார்டனின் ரவீந்திர சரோவர் மெட்ரோ நிலையம் மற்றும் கொல்கத்தா புறநகர் இரயில்வேயின் டோலிகஞ்ச் நிலையம் (வரவுசெலவுப் பிரிவு) சேவை செய்கின்றன. இரண்டு இரயில்வே அமைப்புகள் இடைமுகம் (மற்றொன்று டம் டம் மற்றும் நியூ காரியா ) இருக்கும் சில புள்ளிகளில் இதுவும் ஒன்றாகும்.
# சௌகத் அலி (அரசியல்வாதி)

**மௌலானா சௌகத் அலி** *(Maulana Shaukat Ali )* (10 மார்ச் 1873– 26 நவம்பர் 1938) இவர் கிலாபத் இயக்கத்தின் இந்திய முஸ்லிம் தலைவராக இருந்தார். இவர் புகழ்பெற்ற அரசியல் தலைவர் முகமது அலி ஜவகரின் மூத்த சகோதரராவார்.
# சௌகத் அலி (அரசியல்வாதி)

## ஆரம்ப கால வாழ்க்கை

இவர் 1873 ஆம் ஆண்டில் இந்தியாவின் உத்தரப்பிரதேசத்தில் ராம்பூர் மாநிலத்தில் பிறந்தார். ஆனால் பின்னர் மத அடிப்படையில் இந்தியாவைப் பிரிப்பதில் பங்கு வகித்தார். அலிகார் முஸ்லிம் பல்கலைக்கழகத்தில் கல்வி பயின்றார். இவர் துடுப்பாட்டம் விளையாடுவதை மிகவும் விரும்பினார். பல்கலைக்கழக அணியின் தலைவராகவும் இருந்தார்.  
இவர் பிரிட்டிசு இந்தியாவில் ஐக்கிய மாகாணங்களான அயோத்தி மற்றும் ஆக்ராவின் அரசுப் பணியில் 17 ஆண்டுகள் பணியாற்றினார்.
# சௌகத் அலி (அரசியல்வாதி)

## கிலாபத் இயக்கம்

இவர் தனது தம்பி முகமது அலி ஜவகருக்கு உருது வார இதழான *அம்தார்ட்* மற்றும் ஆங்கில வார இதழான *காம்ரேட்* என்பதை வெளியிட உதவினார். 1915 ஆம் ஆண்டில் இவர் ஒரு கட்டுரையை வெளியிட்டார். இது துருக்கியர்கள் பிரிட்டிசாரை எதிர்த்துப் போராடுவது சரியானது என்று கூறினார். இந்த இரண்டு வார இதழ்கள் முஸ்லிம் இந்தியாவின் அரசியல் கொள்கையை வடிவமைப்பதில் முக்கியப் பங்கு வகித்தன. 1919 ஆம் ஆண்டில், பிரிட்டிசு தேசத்துரோகப் பொருட்கள் என்று குற்றம் சாட்டியதை வெளியிட்டதற்காகவும், ஆர்ப்பாட்டங்களை ஏற்பாடு செய்ததற்காகவும் சிறையில் இருந்தபோது, இவர் கிலாபத் மாநாட்டின் கடைசித் தலைவராக தேர்ந்தெடுக்கப்பட்டார். ஒத்துழையாமை இயக்கத்தின் போது (1919-1922) மகாத்மா காந்தி மற்றும் இந்திய தேசிய காங்கிரசுக்கு ஆதரவளித்ததற்காக 1921 முதல் 1923 வரை இவர் மீண்டும் கைது செய்யப்பட்டு சிறையில் அடைக்கப்பட்டார். இவரது ரசிகர்கள் இவருக்கும் இவரது சகோதரருக்கும் மௌ*லானா* என்ற பட்டத்தை *வழங்கினர்* . மார்ச் 1922 இல், இவர் ராஜ்கோட் சிறையில் இருந்தார். பின்னர் 1923 இல் விடுவிக்கப்பட்டார்.
# சௌகத் அலி (அரசியல்வாதி)

## நேருவின் அறிக்கை

காங்கிரசு, அதன் அகிம்சை நெறிமுறைகளின் ஆதரவாளராக இருந்தபோதும், புரட்சிகர சுதந்திர இயக்கத்திற்கு ஆதரவை வழங்குவதில் இவர் தனது சில சகாக்களையும் மிஞ்சிவிட்டார். இதற்காக சச்சீந்திரநாத் சன்யாலுக்கு துப்பாக்கிகளை வழங்கினார்.  
இவர் 1928 நேருவின் அறிக்கையை எதிர்த்தார். அதற்கு பதிலாக, இவர் முஸ்லிம்களுக்கு தனி வாக்காளர்களைக் கோரினார். இறுதியாக கிலாபத் குழு நேரு அறிக்கையை நிராகரித்தது. 1930-31ல் இலண்டனில் நடந்த முதல் மற்றும் இரண்டாவது இந்திய வட்டமேசை மாநாடுகளில் இவர் கலந்து கொண்டார். இவரது சகோதரர் 1931 இல் இறந்தார். இவர் தொடர்ந்து ஜெருசலேமில் உலக முஸ்லீம் மாநாட்டை ஏற்பாடு செய்தார்.  
1936 ஆம் ஆண்டில், இவர் அகில இந்திய முஸ்லிம் லீக்கில் உறுப்பினரானார். பாக்கித்தானின் எதிர்கால நிறுவனர் முகம்மது அலி ஜின்னாவின் நெருங்கிய அரசியல் கூட்டாளியாகவும் பிரச்சாரகராகவும் இருந்தார். இவர் 1934 முதல் 1938 வரை பிரிட்டிசு இந்தியாவில் 'மத்திய சட்டமன்றத்தின்' உறுப்பினராக பணியாற்றினார். இந்தியாவின் முஸ்லிம்களுக்கான ஆதரவையும், இந்தியாவில் பிரிட்டிசு ஆட்சியில் இருந்து சுதந்திரத்திற்கான போராட்டத்தையும் கட்டியெழுப்ப இவர் மத்திய கிழக்கு முழுவதும் பயணம் செய்தார்.